CELEX: 62014TN0679
Language: hu
Date: 2014-09-19 00:00:00
Title: T-679/14. sz. ügy: 2014. október 19-én benyújtott kereset – Teva UK és társai kontra Bizottság

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/54
            
         2014. október 19-én benyújtott kereset – Teva UK és társai kontra Bizottság
   (T-679/14. sz. ügy)
   2014/C 409/74
   Az eljárás nyelve: angol
   
      Felek
   
   
      Felperesek: Teva UK Ltd (West Yorkshire, Egyesült Királyság), Teva Pharmaceuticals Europe BV (Utrecht, Hollandia) és Teva Pharmaceutical Industries Ltd (Jeruzsálem, Izrael) (képviselők: D. Tayar és A. Richard ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               adjon helyt a jelen kérelemnek, és a keresetet nyilvánítsa elfogadhatónak;
            
         
               —
            
            
               semmisítse meg a COMP/AT.39612 – „Perindopril (Servier)”-ügyben 2014. július 9-én hozott határozat 3. cikkét annyiban, amennyiben az megállapítja, hogy a Teva UK limited, a Teva Pharmaceuticals Europe B.V. és a Teva Pharmaceutical Industries Limited megsértette a Szerződés 101. cikkét;
            
         
               —
            
            
               törölje a COMP/AT.39612 – „Perindopril (Servier)”-ügyben 2014. július 9-én hozott határozat 7. cikkében a Teva UK limited, a Teva Pharmaceuticals Europe B.V. és a Teva Pharmaceutical Industries Limited társaságokkal szemben kiszabott bírságot;
            
         
               —
            
            
               amennyiben a Bíróság nem semmisíti meg a határozat 3. cikkét, vagy nem törli teljes egészében a bírságot, lényegesen csökkentse a bírságot; és
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek öt jogalapra hivatkoznak.
   
               1.
            
            
               Az első jogalap azon alapul, hogy a Bizottság jogilag és ténybelileg tévesen minősítette cél általi korlátozásnak a Teva és a Servier között 2006. június 13-án létrejött megállapodást (a továbbiakban: megállapodás). Jogi szempontból a Bizottság tévesen minősítette cél általi korlátozásnak az összes olyan megállapodást, amely korlátozhatja a versenyt, ahelyett hogy ezt a minősítést csak azon megállapodások esetén alkalmazná, amelyek a verseny szempontjából jellegüknél fogva egyértelműen elegendő károssági fokot mutatnak. Ténybeli szempontból azok a körülmények, amelyek akkor érvényesültek, amikor a megállapodás tárgyalása folyt, különös tekintettel a szellemi tulajdonjoggal kapcsolatos azon tényleges kockázatokra, amelyekkel a Teva szembenézett, azt mutatják, hogy a Teva azért kötötte meg a megállapodást, hogy megfelelően időzített piacra lépést biztosítson, és nem azért, hogy a késleltetett piacra lépésért cserébe jutalmat kapjon.
            
         
               2.
            
            
               A második jogalap azon alapul, hogy a Bizottság jogilag és ténybelileg tévesen minősítette a megállapodást hatás általi korlátozásnak, mivel a határozat releváns ténybeli összehasonlításban nem szolgáltat elegendő bizonyítékot a versenykorlátozáshoz.
            
         
               3.
            
            
               A harmadik jogalap azon alapul, hogy még ha a Bíróság meg is állapítja, hogy a megállapodás az EUMSZ 101. cikk (1) bekezdésének hatálya alá esik, a Bíróságnak arra a következtetésre kell jutnia, hogy a Bizottság nem megfelelően vizsgálta meg a felperesek által a hatékonyságjavulás fennállásának alátámasztása érdekében felhozott érveket és bizonyítékokat, valamint az EUMSZ 101. cikk (3) bekezdésében foglalt összes feltételnek a megállapodás révén való teljesülését.
            
         
               4.
            
            
               A negyedik jogalap azon alapul, hogy a felperesekkel szemben kiszabott bírságot törölni, vagy legalábbis jelentősen csökkenteni kell. Először, a határozat a Tevával szembeni jelentős bírság kiszabásával megsértette a jogbiztonság elvét, a visszaható hatály tilalmának elvét és a bizalomvédelem elvét. Másodszor, a Bizottság a Tevával szembeni túlzott bírság kiszabásával tévesen tért el bírságkiszabási iránymutatásától, és megsértette a jogbiztonság, a bizalomvédelem, az arányosság és az egyenlő bánásmód elvét.
            
         
               5.
            
            
               A ötödik jogalap azon alapul, hogy a Bizottság súlyos eljárási hibákat követett el.